C 61/6
BG
Официален вестник на Европейския съюз
4.2.2022 г.
8. подчертава, че амбицията на Европейския зелен пакт да превърне Европа в първия неутрален по отношение на климата континент до 2050 г. се прилага вътрешно чрез интегриране на критерии за устойчивост във всички политики на ЕС, като същевременно се определят темповете на световно равнище; подчертава, че Европейският зелен пакт и инициативите на зелените пактове на местно и регионално равнище следва да бъдат инструменти за постигане на целите на Парижкото споразумение, за пълно изпълнение на Програмата на ООН до 2030 г. и за постигане на ЦУР и да представлява амбициозен принос на ЕС към глобалната рамка за биологичното разнообразие за периода след 2020 г., за която ще се вземе решение на 15-ата конференция на страните по Конвенцията на ООН за биологичното разнообразие (2).
Едновременно с постигането на неутралност по отношение на климата, Европейският зелен пакт следва да бъде икономически жизнеспособен и да не налага големи тежести и разходи на потребителите и предприятията; 9. изразява твърдо убеждение, че 26-ата конференция на страните по РКООНИК представлява възможност да се погледне напред и да се подготви почвата за амбициозна глобална програма за 2050 г., допълваща подхода на ЦУР с Парижкото споразумение.
Тъй като в Европейският зелен пакт вече са разгледани системните връзки с много области на политиката, имащи отношение към въпроса, ако се прилага правилно, той може да вдъхнови и мотивира Глобален зелен пакт; 10. призовава страните по Рамковата конвенция на ООН по изменение на климата (РКООНИК) да добавят в правилата за глобалния преглед задължение за страните да се консултират с местните и регионалните власти и да ги включват на етапа на изготвяне на тяхното представяне; по-специално призовава страните да включат поднационалното равнище в преразглеждането на своите НОП чрез организирането на система за национален диалог преди заседанията на Конференцията на страните; 11. подчертава, че е важно ЕС да ръководи световните преговори със своята амбициозна и приобщаваща политика в областта на климата, поради това признава Европейския законодателен акт за климата като неоспорим сигнал и ангажимент, който поставя Европейския съюз на първа линия в действията в областта на климата; във това отношение настоятелно призовава и за избягване на допълнително отчуждаване на гражданите чрез амбиции в областта на климата, които имат сериозни последици за бюджетите на домакинствата, много от които са силно засегнати от пандемията от COVID-19.
Разходите за пакети от амбициозни политики не трябва да се поемат от гражданите и малките предприятия; 12. във връзка с това подчертава, че много европейски региони обявиха извънредна ситуация в областта на климата преди обявяването на извънредната ситуация в областта на климата от Европейския парламент и вече въведоха свои собствени амбициозни закони в областта на климата; поради това счита, че техният експертен опит следва да присъства в по-голяма степен в световната дипломация по въпросите на климата; 13. призовава за по-бързо адаптиране и изпълнение на мисиите на ЕС „Адаптиране към изменението на климата“ и „Неутрални по отношение на климата градове“ и други съответни мисии, например такива, свързани с почвите, здравето и океаните, след като бъдат одобрени; призовава МРВ да изготвят свои собствени стратегии за адаптиране към изменението на климата и смекчаване на последиците от него с цел повишаване на защитата и устойчивостта на местните общности и естествените местообитания (3); 14. въпреки че напълно подкрепя амбицията на рамката на ЕС в областта на климата, призовава за конкретни действия в подкрепа на тези цели, при които да се гарантира, че нито един регион или гражданин няма да бъде пренебрегнат.
Необходимо е да се отдели особено внимание за въгледобивните региони, регионите с високи въглеродни емисии, по-слабо развитите региони и островите и да им се осигури по-голяма специална подкрепа; 15. приветства стартирането на Конференцията за бъдещето на Европа и призовава Европейският зелен пакт да бъде централна тема, тъй като изменението на климата, справедливият преход и устойчивото развитие оказват пряко въздействие върху икономиката, общественото здраве и благосъстоянието на гражданите на ЕС; счита, че в тази рамка Европейският пакт за климата може да играе решаваща роля и да се превърне в най-добра практика, която да бъде възпроизведена в световен мащаб; 16. изразява готовност да организира съвместно с Европейската комисия, Европейския парламент и други съответни организации поредица от граждански диалози и тематичен ден за местните действия в областта на климата, за да представи добавената стойност на Европейския зелен пакт и да демонстрира различни местни инициативи.
Същевременно повтаря призива си към членовете на КР да дават пример и да насърчават местните и регионалните конференции на страните; 17. призовава всички страни по РКООНИК, в сътрудничество с поднационалните органи на управление и недържавните участници, да допринасят конструктивно за процеса, водещ до COP26, наред с другото, като насърчават местните консултативни органи, гражданските конвенции, местните и регионалните конференции на страните по РКООНИК, както и полуофициалните институции, като например местните и регионалните младежки съвети и парламенти;
(2) (3)
Петнадесета среща на Конференцията на страните по Конвенцията за биологичното разнообразие (CBD COP 15).
COR-2021-01903, Становище на КР относно „Изграждане на устойчива на изменението на климата Европа — новата стратегия на ЕС за адаптиране към изменението на климата“.